
Sudska praksa o policijskom postupanju 


1. OPĆI UVJET ZA HITNE ISTRAŽNE RADNJE 


Žalbeni navod da su navedene radnje obavljene, iako nije postojala opasnost od 
odgode, nisu od relevantnog značaja, jer samu opasnost od odgode ili hitne potrebe 
za poduzimanje radnje ocjenjuje sama redarstvena vlast ovisno o njihovoj procjeni 
kod konkretnih okolnosti slučaja. 

VSRH, I Kž-314/03-3 od 16. travnja 2003. godine 
Najveći dio istražnih radnji potrebno je provoditi prije započinjanja stadija istrage te je 
značajno kako se tumači zakonski uvjet potreban da bi redarstvene vlasti mogle samo- 
stalno provoditi ove radnje. Prema modelu prihvaćenom u Zakonu o kaznenom postupku 
iz 1997. godine (dalje: ZKP/97.)' istražne su radnje smještene u stadij istrage i nadležnost 
istražnog suca, ali je uz to propisana mogućnost njihova poduzimanja i prije tog stadija. 
Za ulogu policije u prikupljanju dokaza značajno je što se prema članku 184. ZKP-a/97. 
pojedine istražne radnje mogu provoditi i prije istrage ako postoji opasnost od odgode,? 
te je izričito navedeno da ih mogu poduzimati redarstvene vlasti. Prema tumačenju u 
prikazanoj sudskoj odluci, ocjena postojanja opasnosti od odgode prepušta se redarstve- 
nim vlastima, tako da policija ustvari može započeti s provođenjem navedenih istražnih 
radnji kada sama procijeni. Poduzimanje ovih radnji čini značajan dio u prikupljanju 
dokaza za potrebe kaznenog postupka 1 kroz njih redarstvene vlasti imaju važnu ulogu 
u kaznenom postupku. 


Novim zakonskim uređenjem u članku 213. Zakona o kaznenom postupku iz 2008. 
godine (dalje: ZKP/08.)? bitno se mijenjaju ovi uvjeti potrebni da bi policija mogla provoditi 
istražne radnje (naziv im se mijenja u dokazne radnje). Redarstvene vlasti više neće moći 


*mr. sc. Željko Karas, viši predavač na Visokoj policijskoj školi MUP-a RH, Zagreb. 

"Zakon o kaznenom postupku. (NN 110/97., 27/98., 58/99., 112/99., 58/02., 143/02., 115/06.) 

* Redarstvene vlasti mogu, ako postoji opasnost odgode i prije pokretanja istrage, obaviti pretragu, 
privremeno oduzeti predmete, obaviti prepoznavanje, očevid i uzeti otiske prstiju i drugih dijelova 
tijela. (čl. 184. ZKP/98.) 

“Zakon o kaznenom postupku. (NN 152/08.) 

kao u prikazanoj odluci samostalno ocjenjivati potrebu poduzimanja pojedinih dokaznih 
(istražnih) radnji, već su iste primarno vezane uz nadležnost državnog odvjetništva i to 
čvršće nego što je bilo s dosadašnjom ulogom istražnog suca. U zakonskim odredbama 
nije ostavljeno pravilo prema kojem bi policija mogla samostalno poduzimati ove radnje, 
već im je potreban nalog državnog odvjetnika.“ Osim toga, radnje mogu poduzimati samo 
određeni policijski službenici što dosad također nije bilo zakonski propisano.? U članku 
213. ZKP-a iz 2008. godine u prva dva stavka razdvojeni su uvjeti za poduzimanje do- 
kaznih radnji ovisno o tome je li istraga za određeno kazneno djelo obvezna, što je vrlo 
teško procijeniti na početku istraživanja jer se radnje poput očevida poduzimaju kako bi 
se utvrdilo je li uopće riječ o kaznenom djelu ili primjerice nesretnom slučaju, te ne može 
biti poznato je li istraga obvezna ili nije. 

U svakodnevnoj će primjeni, za radnje poput očevida, prepoznavanja ili uzimanja 
otisaka za koje prema ZKP-u/97. policiji nije trebao nikakav nalog, prema dosljednom 
provođenju ovakve odredbe u ZKP-u/08. biti potreban novi nalog državnog odvjetnika, 
a za radnje koje trebaju sudbeni nalog bit će potrebna dva naloga. U usporedbi s ranijim 
uređenjem ovakvim se ustrojem prethodnog postupka umanjuje samostalnost djelovanja 
redarstvenih vlasti. lako promjene mogu dovoditi do mišljenja kako se radi o pasivizira- 
nju policije koja mora samo čekati naloge jer bi državno odvjetništvo trebalo biti glavni 
operativni subjekt koji će provoditi istraživanje;* nastavi li se dosadašnja praksa državno 
odvjetništvo ipak neće preuzeti vodeću ulogu u istraživanju ni samoinicijativno nalagati 
provođenje radnji koje redarstvene vlasti nisu namjeravale poduzimati, već će redarstve- 
nalog. U takvom odnosu, nalog ne bi bio izražaj inicijative državnog odvjetništva, nego 
svojevrsno odobravanje radnji za koje je policija već dala inicijativu. Ako će se nakon 
dugogodišnje primjene pokazati kako redarstvene vlasti i dalje imaju glavnu inicijativu 
u prikupljanju dokaza i provođenju dokaznih (istražnih) radnji, tada bi se i na primjeru 
državnog odvjetništva pokazao sličan učinak kao 1 u modelu kakav je uveden 1967. go- 
dine s ulogom istražnog suca kao glavnog subjekta za provođenje istražnih radnji a koji 
je trebao umanjiti ulogu policije u prikupljanju dokaza. 


“Izmjenama koje su izglasane prije stupanja na snagu ZKP/08., odredba o općim uvjetima za dokazne 
radnje dopunjena je propisivanjem mogućnosti privremenog oduzimanja predmeta tijekom izvida ne 
samo od strane istražitelja nego i od policije općenito. (čl. 45. Prijedloga Zakona o izmjenama i dopu- 
nama Zakona o kaznenom postupku, Hrvatski sabor, PZ 373.) 

* Državni odvjetnik, ili na temelju njegova naloga istražitelj, može prije pokretanja istrage... provesti 
dokazne radnje za koje postoji opasnost od odgode. (čl. 213. ZKP/08.) 

*"Sud prestaje biti terenski operativni subjekt i preuzima klasične 'kabinetske' poslove .. .. državni 
odvjetnik postaje aktivni operativni subjekt." Ministarstvo pravosuđa, Prijedlog Zakona o kaznenom 
postupku, Zagreb, 2008., 234. 

""Zakonik stoji na načelnom stanovištu da OUP, kada postupa prije započinjanja formalnog krivičnog 
postupka, ne smije obavljati formalne procesne radnje. Ako je prije započinjanja formalnog krivičnog 
postupka u konkretnom slučaju neophodno potrebno provesti neku formalnu procesnu radnju, jer se 
kasnije ta radnja ne bi uopće mogla izvesti ili bi se mogla izvesti samo uz velike poteškoće, radnju 
treba obaviti istražni sudac", Bayer, V., Zakonik o krivičnom postupku, Informator, Zagreb, 1968., 19.; 
Bayer, V., Osnovne karakteristike novog uređenja krivičnog postupka prema Noveli od godine 1967., 
JRKK, 3, 1967., 346.-384. 

Za samoinicijativno istraživanje pojedinih slučajeva, državno odvjetništvo ima 
prema članku 185. ZKP-a/97. odgovarajuće načine uključivanja u traženju pojedinih 
istražnih radnji prije početka istrage, što je u ZKP-u/08. znatno prošireno jer više neće 
tražiti istražne radnje samo kada smatra kako bi trebalo usmjeriti neko istraživanje (koje 
već provodi policija ili kada policija podnese zahtjev za nekom istražnom radnjom), već 
bi to trebalo postati redovnim načinom rada. Takvim uređenjem, državno odvjetništvo 
ne preuzima samo ulogu kakvu je u dosadašnjem modelu prethodnog postupka imao 
istražni sudac, nego 1 znatno proširuje ovlasti. 


Za nalog državnog odvjetnika u ZKP-u/08. nisu navedene nikakve zakonske iznimke, 
čak 1 u slučajevima kada za pojedinu istražnu (dokaznu) radnju postoji iznimka i od sudbenog 
naloga. Iz toga proizlaze moguće nejasnoće oko radnji poput pretrage stana, koju u iznimnim 
slučajevima policija može provoditi i bez sudbenog naloga, ali je i to dokazna (istražna) radnja 
koja se poduzima prije istrage. Iako bi netko mogao zaključiti kako zakonodavac zasigurno ne 
bi imao poteškoća propisati iznimke da ih je smatrao potrebnim, te da je očigledno kako se 
državnoodvjetnički nalog traži za sve dokazne radnje prije istrage neovisno treba li im sudbeni 
nalog; ipak bi trebalo tumačiti da, ako u hitnim slučajevima nije moguće tražiti nalog od suda, 
slijedom toga nema prigode za traženje naloga od državnog odvjetnika. 


Zakonski nije izričito određeno kakve bi posljedice za pronađene dokaze mogle 
biti ako policija obavi neku dokaznu radnju a prije toga nije zatražila nalog državnog 
odvjetnika. Nije propisano da bi to trebalo dovoditi do nezakonitosti prikupljenih dokaza. 
Nije uređen postupak koji bi se primjenjivao u slučaju ako državni odvjetnik odbije izdati 
nalog 1 nije definirano može li se tada zatražiti dodatna prosudba opravdanosti policijskog 
zahtjeva. Iako će za pojedine radnje poput pretrage biti potrebna dva naloga - sudbeni i 
državno-odvjetnički, ovakvo udvostručavanje naloga ne bi trebalo dovoditi do hipote- 
tičke situacije razlikovanja u pitanju organizacijske jedinice policije kojoj se povjerava 
provođenje neke radnje, s obzirom na to kako redarstvene vlasti sudbene naloge traže 
preko državnog odvjetnika. U izmjenama ZKP-a iz 2008. godine nije podrobnije uređeno 
kakav oblik mora imati nalog državnog odvjetnika 1 može li biti usmeni, s obzirom na neke 
naznake da bi to moglo biti uređeno drugim zakonima koji dosad nisu mogli zahvaćati u 
područje naloga koje propisuje ZKP. 


2. PRIVREMENA ODSUTNOST JEDNOG SVJEDOKA S PRETRAGE 


Svjedok pretrage V. je na okolnost obavljanja pretrage, između ostalog iskazao da je 
tijekom pretrage s djelatnicima policije bio u podrumu "... ali kako imam bronhitis, 
a u podrumu je bilo zagušljivo, ja sam bio svega par minuta i onda sam otišao iz 
podruma. Čini mi se da su policajci ostali iza mene u podrumu. Sjećam se da sam 
još bio u hodniku, kada se na katu radila pretraga kuhinje i jedne prostorije...". 


Imajući u vidu navedeno, sud prvog stupnja je pravilno zaključio kako svjedoci 
pretrage V.i M. nisu bili istodobno u prostorijama stana u kojem je vršena pretraga, 
uslijed čega je pretraga provedena na nezakonit način. 


VSRH, I Kž 1021/05-3 od 19. siječnja 2006. godine 


Međutim, iz rezultata dokaznog postupka, a poglavito iskaza svjedoka pretrage B. 
i P., proizlazi da je tijekom obavljanja ove istražne radnje svjedok pretrage P. u dva 

navrata napustila prostor u kojem se obavljala pretraga, tako što je otišla u donji 
stan zgrade radi obavljanja telefonskog razgovora. 


VSRH, I Kž 478/07-5 od 14. lipnja 2007. godine 


U članku 214. ZKP-a iz 1997. propisano je da pretrazi stana moraju biti istodobno nazočna 
dva svjedoka što se u praksi tumači da oba svjedoka moraju biti u istoj prostoriji ili imati 
stalni nadzor nad provođenjem pretrage, a u slučaju povrede tog pravila ne promatraju se 
ostale okolnosti poput razloga zbog kojih svjedok nije bio nazočan. Prva prikazana sudska 
odluka obuhvaća slučaj svjedoka kojem zbog zdravstvenih poteškoća nije odgovaralo 
nazočiti u prostoru gdje se provodi pretraga te ju je privremeno napustio. Ako pritom oba 
svjedoka nisu zajedno nazočna u prostoji u kojoj je pronađen dokaz, prikupljeni dokazi 
će biti ocijenjeni kao nezakoniti. Hrvatski sustav nezakonitih dokaza ne promatra je li 
narušena svrha nazočnosti svjedoka 1 je li policija imala ikakave mogućnosti zloporaba u 
vezi s dokazima, što ističe potrebu velike pozornosti kod provedbe ovakvih radnji. Prema 
sudskoj praksi i zakonskom uređenju ne promatra se namjera koju su imali policijski 
službenici te se za zakonitost dokaza ne radi razlika u tome je li neka povreda zakona 
počinjena radi zloporabe neke ovlasti ili je bilo riječi o postupanju za koje su policijski 
službenici smatrali kako nije od posebnog značaja za prikupljene dokaze. 

Za dosljedno provođenje zakonskih uvjeta u ovakvim bi slučajevima, slično kao i u 
raznim drugim oblicima nemogućnosti nazočenja odabranog svjedoka s kojim je započela 
pretraga, bilo preporučljivo zastati s provođenjem radnje do rješavanja nedostataka zbog 
kojih svjedok ne može nazočiti, ili osigurati novog svjedoka. Svjedoci su na pretrazi 
nazočni sa svrhom praćenja radnje te ih službenici, koji provode pretragu, moraju na to 
upozoriti. Zakonski nisu predviđeni posebni oblici ograničenja kretanja ukoliko svjedok 
nema namjeru ispunjavati svoju dužnost ili napustiti mjesto pretrage, već je moguća 
primjena općenitih ovlasti koje imaju redarstvene vlasti, što je primjerice korišteno kod 
dvojice svjedoka koji se kod dugotrajne pretrage nisu zadržavali na mjestu gdje se pretraga 
provodila, nego u drugoj prostoriji.? Iste ovlasti mogu se koristiti ne samo radi sprječavanja 
odlaska svjedoka u drugu prostoriju nego i podsjećanja na ulogu, poput upozorenja svje- 
dokinji koja je bila pod utjecajem alkohola i davala neumjesne primjedbe? ili upozorenja 
svjedokinji koja nije pratila tijek pretrage nego se igrala s kućnim ljubimcem.!“ 


š"Kako je pretraga trajala preko sedam sati i najvećim dijelom se odnosila na pregled, popis i izuzima- 
nje pojedinih dokumenata, konkretno putnih računa iz registratora i fascikala kao i dokumenata pohra- 
njenih u računalima, očito je, a to proizlazi i iz njihovih iskaza, da su svjedoci pretrage jedno vrijeme 
svojevoljno proveli u prijemnom uredu odakle su mogli nesmetano pratiti rad policijskih djelatnika, a 
što im je bilo omogućeno budući da su vrata svih prostorija bila otvorena, pa su iz centralne prostorije 
u kojoj su se nalazili, objektivno imali uvid u skoro sve ostale prostorije, a imali su i mogućnost slo- 
bodnog kretanja po cijelom prostoru u kojem je pretraga obavljana, dok su u više navrata bili i posebno 
pozivani od djelatnika policije da dođu i nadziru pojedine radnje pretrage", VSRH, I Kž 269/05-3 od 
7. srpnja 2005. godine. 

*"Pri tome, neumjerenost nekih njezinih izjava danih prilikom pretrage (na što ju je, uostalom, upo- 
zorila i policija), ne utječe bitno na valjanost njezinog svjedočenja, a time niti na kvalitetu provedene 
istražne radnje. Alkoholiziranost svjedokinje bila bi od utjecaja na zakonitost pretrage u slučaju da se 
utvrdi njezina nesposobnost shvaćanja danih upozorenja u smislu čl. 214. st. 2. ZKP-a, a to se ovdje, 
međutim, ne prigovara, niti je utvrđeno", VSRH, I Kž-220/00-3 od 21. lipnja 2000. godine. 

"Dijelovi iskaza svjedoka E. B. P. i D. S. na koje optuženik ukazuje u žalbi, iz kojih proizlazi da 

Novi Zakon o kaznenom postupku iz 2008. godine propisuje u članku 246. stavku 
3. kako pretrazi stana moraju biti nazočna najmanje dva svjedoka, ali pritom nejasnoće 
može poticati brisanje riječi "istodobno" koja je bila u odnosnom članku u ZKP-u/97. 
Prema nekim stajalištima Vrhovnog suda, dok u Zakonu kod dva svjedoka nije bila izričito 


upisana riječ “istodobno (do 2002. godine), oba svjedoka nisu morala biti zajedno tijekom 
pretrage već su svjedoci mogli biti i razdvojeni u različitim prostorijama." 


3. NALOG ZA PRETRAGU PO PREKRŠAJNOM ILI KAZNENO- 
POSTUPOVNOM ZAKONODAVSTVU 


Nesporno je da je pretraga stana započela po nalogu suca za prekršaje, a zatim pre- 
kinuta, jer su djelatnici policije potpuno nepotrebno ocijenili da im je potreban nalog 
istražnog suca, ocijenivši da je u pitanju sumnja da je izvršeno kazneno djelo, a ne 
prekršaj. Da je zapisnik o pretrazi stana načinjen temeljem naloga suca za prekršaje 
on bi bio zakonit dokaz i u kaznenom predmetu, kao što s pravom ocjenjuje sud prvog 
stupnja. No kako je evidentno da su sve radnje opisane u zapisniku o pretrazi stana 
i izvršene u skladu sa zakonom, na temelju naloga ovlaštenih tijela, okolnost što su 
one opisane u jednom zapisniku, a ne u dva, ne čini taj dokaz nezakonitim dokazom. 


VSRH, I Kž 552/05-3 od 23. kolovoza 2005. godine 


Za pribavljanje naloga za pretragu koji je potreban radi istraživanja prekršaja zakonske 
su osnove slične, a nalog je također zakonski utemeljen jer i ta pretraga na jednak način 
ograničava privatnost građana u domu.!? Sudska odluka prikazuje da se dokazi iz pretrage 
koja je zakonski utemeljena smatraju jednakovrijednima neovisno je li pretraga započeta 
radi istraživanja prekršaja ili radi istraživanja kaznenog djela. U opisanom primjeru 
policijski su službenici zastali s provođenjem radnje 1 potom zatražili drugi nalog jer se 
pokazala sumnja kako je riječ o kaznenom djelu. Takav postupak je vjerojatno proizišao 
iz bojazni da bi sud mogao odbiti dokaze koji su prikupljeni u prekršajnom postupku, ali 
Vrhovni sud je postupak ocijenio nepotrebnim. 


4. NAKNADNO NESLAGANJE OSUMNJIČENOG SA SAVJETOM 
BRANITELJA KOD ISPITIVANJA 


Niti daljnji navodi žalbe da odvjetnik L. nije bio neprekidno nazočan ispitivanju 
osumnjičenika pred redarstvenim vlastima nije utemeljen na kakvim dokazima u 


je Ž. J. upozoravao svjedokinju da se ne igra sa psom, već da prati tijek pretrage, suprotno žalbenim 
tvrdnjama iskazi svjedoka potvrđuju zaključak da je pretraga obavljena na zakonit način jer govore o 
ozbiljnosti i savjesnosti djelatnika policije koji su tu pretragu obavljali)" VSRH, I Kž 516/05-5 od 6. 
srpnja 2005. godine. 

"tek izmjenom Zakona o kaznenom postupku (NN 58/02. od 21. svibnja 2002.) u čl. 214. st. 1. 
ZKP-a izričito propisana potreba istodobne nazočnosti svjedoka kroz cijelo vrijeme trajanja pretrage, 
ovaj Vrhovni sud ocjenjuje da su djelatnici policije u vrijeme poduzimanja pretrage postupili u skladu 
sa svojim ovlaštenjima prema Privremenom službovniku i vrijedećem Zakonu o kaznenom postupku, 
te u skladu sa izdanim nalogom za pretragu, posljedicom čega su svi dokazi proizašli iz te pretrage 
zakoniti", VSRH, I Kž 141/07-6 od 20. rujna 2007. godine. 

"ČI. 174. i 159. Prekršajnog zakona. (NN 107/07.) 

spisu, a to proizlazi ne samo iz iskaza ovoga svjedoka, nego i iz potpisa osumnjiče- 
nika na tom zapisniku, a također i iz okolnosti da on o toj navodnoj nenazočnosti 
branitelja tijekom poduzimanja ove istražne radnje od strane redarstvenih vlasti 
nije prigovorio, ne samo pred istražnim sucem Županijskog suda u V., nego niti 
prilikom ispitivanja pred istražnim sucem Županijskog suda u Z., kada je već imao 
po službenoj dužnosti postavljenog drugog branitelja u osobi L. 


D. kao osumnjičenik, odnosno okrivljenik imao je prava ne prihvatiti da ga brane 
navedena dvojica odvjetnika, pa je i prigovor da su ga branitelji pogrešno savjeto- 
vali da prizna djelo promašen, a osim toga i proturječan iznijetoj obrani ne samo u 
predkaznenom stadiju postupka i u istrazi, nego i obrani koju je on iznio na glavnoj 
raspravi. 


VSRH, I Kž 531/07-9 od 18. srpnja 2007.godine 


U članku 177. stavku 5. ZKP-a iz 1997. godine uvedena je radnja ispitivanja osumnjiče- 
nika kojom se bitno promijenila mogućnost prikupljanja iskaza od osumnjičenika. Prije 
tog Zakona policija je mogla obavljati samo obavijesni razgovor u kojem se prikupljeni 
podaci nisu mogli koristiti za dokazivanje u kaznenom postupku. Kao uvjeti za radnju 
ispitivanja osumnjičenika postavljena su posebna upozorenja o pravima i o dokaznim 
mogućnostima prikupljenog iskaza, što je naznačeno 1 na pisanom primjerku zapisnika, 
ali se ipak pojedini počinitelji pokušavaju pozivati na pogrješnu predodžbu o dokaznom 
položaju iskaza. Ukoliko se osumnjičenik kasnije predomisli jer smatra da nije trebao dati 
iskaz te pokušava osporiti zakonitost prikupljenog iskaza, u tome su mu mogućnosti vrlo 
sužene jer su postavljena posebna jamstva i obvezna je nazočnost branitelja što doprinosi 
slobodnom izboru načina obrane te se može samo propitivati pouzdanost iskaza, ali to 
nema utjecaja na zakonitosti dokaza. Način obrane i prihvaćanje savjeta branitelja tako- 
đer je predmet slobodne odluke osumnjičenika i naknadno nisu predviđene mogućnosti 
promjena. Jednom izabrani način obrane, uz savjetovanje s braniteljem, čini pribavljeni 
iskaz zakonitim dokazom 1 u kasnijim razdobljima kaznenog postupka te se tako pribav- 
ljeni iskaz može koristiti za dokazivanje neovisno o predomišljanju.'? Novim zakonskim 
uređenjem prema ZKP-u iz 2008. godine i područje ispitivanja promijenjeno je u uvjetima 
nazočnosti branitelja koja više nije obvezna (osim u slučaju obvezne obrane), ali se prema 
članku 275. stavku 2. prvo ispitivanje osumnjičenog mora snimati. 


3 "Naime, iako je tom ispitivanju branitelj bio nazočan, on tvrdi da se nezakonitost tog zapisnika očitu- 
je u tome što optuženik nije bio upozoren da se taj zapisnik može upotrijebiti kao dokaz," VSRH, I Kž 
1120/04-3 od 25. kolovoza 2005. godine. 

